ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการกำหนดลักษณะและมาตรการกำกับดูแลการควบรวมกิจการ การถือหุ้นไขว้และการครอบงำกิจการกระจายเสียงและกิจการโทรทัศน์ โดยที่เป็นการสมควรให้มีหลักเกณฑ์การกำหนดลักษณะและมาตรการกำกับดูแลการควบรวมกิจการการถือหุ้นไขว้และการครอบงำกิจการกระจายเสียงและกิจการโทรทัศน์เพื่อป้องกันมิให้มีการกระทำอันเป็นการผูกขาด ลดหรือจำกัดการแข่งขันในการประกอบกิจการกระจายเสียงและกิจการโทรทัศน์หรือขัดขวางเสรีภาพในการได้รับรู้ข้อมูลข่าวสารหรือป้องกันการได้รับข้อมูลที่หลากหลายของประชาชนอาศัยอำนาจตามความในมาตรา ๒๗ วรรคหนึ่ง (๑๑) (๑๗) และ (๒๔)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๓๒แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงกำหนดลักษณะและมาตรการกำกับดูแลการควบรวมกิจการการถือหุ้นไขว้ และการครอบงำกิจการกระจายเสียงและกิจการโทรทัศน์ไว้ ดังนี้ข้อ ๑ ในประกาศนี้การควบรวมกิจการ หมายความว่าการที่นิติบุคคลหนึ่งรวมกับนิติบุคคลรายอื่นอันส่งผลให้สถานะการเป็นนิติบุคคลของรายหนึ่งคงอยู่และอีกรายหนึ่งสิ้นสุดลงหรือเกิดเป็นนิติบุคคลใหม่หรือการที่นิติบุคคลหนึ่งทำการซื้อหรือขายสินทรัพย์หรือหุ้นของนิติบุคคลรายอื่นเพื่อควบคุมนโยบายหรือการบริหารจัดการตามเกณฑ์ที่กำหนดในประกาศนี้ทั้งนี้การควบรวมกิจการของผู้รับใบอนุญาตตามประกาศนี้รวมถึงการควบรวมกิจการโดยผู้มีอำนาจควบคุมบริษัทใหญ่ บริษัทย่อย หรือบริษัทร่วมของผู้รับใบอนุญาตการครอบงำกิจการ หมายความว่าการมีอำนาจควบคุมหรือมีอิทธิพลต่อกิจการของผู้รับใบอนุญาตในการกำหนดนโยบายสำคัญหรือการบริหารงานของผู้รับใบอนุญาตในการประกอบกิจการกระจายเสียงหรือกิจการโทรทัศน์ไม่ว่าโดยทางตรงหรือทางอ้อมการถือหุ้นไขว้ หมายความว่าการถือหุ้นซึ่งกันและกันตั้งแต่สองรายขึ้นไประหว่างผู้รับใบอนุญาตผู้รับใบอนุญาตรายอื่นผู้ถือหุ้นรายใหญ่ บริษัทย่อย บริษัทร่วมหรือบริษัทใหญ่ของผู้รับใบอนุญาตหรือของผู้รับใบอนุญาตรายอื่นโดยการถือหุ้นไขว้นี้ก่อให้เกิดอำนาจควบคุมกิจการเหนือผู้รับใบอนุญาตรายอื่นซึ่งอาจเกิดขึ้นโดยตรงหรือโดยอ้อมผ่านการถือหุ้นนิติบุคคลอื่นเป็นทอดๆ จนถึงนิติบุคคลที่เป็นผู้ถือหุ้นในผู้รับใบอนุญาตตลาดที่เกี่ยวข้อง หมายความว่าตลาดที่เกี่ยวข้องตามความในประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยนิยามของตลาดและขอบเขตของตลาดที่เกี่ยวข้องในกิจการกระจายเสียงและกิจการโทรทัศน์และหลักเกณฑ์การพิจารณากำหนดผู้มีอำนาจเหนือตลาดอย่างมีนัยสำคัญหรือตามที่คณะกรรมการเห็นสมควรบริษัทใหญ่ หมายความว่าบริษัทที่มีลักษณะใดลักษณะหนึ่ง ดังนี้(ก) บริษัทที่มีอำนาจควบคุมกิจการในผู้รับใบอนุญาต(ข) บริษัทที่มีอำนาจควบคุมกิจการในบริษัทตาม (ก)(ค) บริษัทที่มีอำนาจควบคุมกิจการในบริษัทตาม (ข) ต่อไปเป็นทอด ๆโดยเริ่มจากการมีอำนาจควบคุมกิจการในบริษัทตาม (ข)ทั้งนี้ การมีอำนาจควบคุมกิจการตาม (ก) (ข) หรือ (ค)ให้นับรวมหุ้นที่ถือโดยผู้ที่เกี่ยวข้องด้วยบริษัทย่อย หมายความว่าบริษัทที่มีลักษณะใดลักษณะหนึ่ง ดังนี้(ก) บริษัทที่ผู้รับใบอนุญาตมีอำนาจควบคุมกิจการ(ข) บริษัทที่บริษัทตาม (ก) มีอำนาจควบคุมกิจการ(ค) บริษัทที่อยู่ภายใต้อำนาจควบคุมกิจการของบริษัทตาม (ข)ต่อไปเป็นทอด ๆ โดยเริ่มจากการอยู่ภายใต้อำนาจควบคุมกิจการของบริษัทตาม (ข)ทั้งนี้ การมีอำนาจควบคุมกิจการตาม (ก) (ข) หรือ (ค)ให้นับรวมหุ้นที่ถือโดยผู้ที่เกี่ยวข้องด้วยบริษัทร่วม หมายความว่าบริษัทที่ผู้รับใบอนุญาตหรือบริษัทย่อยมีอำนาจในการมีส่วนร่วมตัดสินใจเกี่ยวกับนโยบายทางการเงินและการดำเนินงานของบริษัทแต่ไม่ถึงระดับที่จะมีอำนาจควบคุมนโยบายดังกล่าวและไม่ถือเป็นบริษัทย่อยหรือกิจการค้าร่วมในกรณีที่ผู้รับใบอนุญาตหรือบริษัทย่อยถือหุ้นไม่ว่าโดยตรงหรือโดยอ้อมรวมกันตั้งแต่ร้อยละ๒๕ แต่ไม่เกินร้อยละ ๕๐ของจำนวนสิทธิออกเสียงทั้งหมดของบริษัทให้สันนิษฐานไว้ก่อนว่าผู้รับใบอนุญาตหรือบริษัทย่อยมีอำนาจในการมีส่วนร่วมตัดสินใจตามวรรคหนึ่งเว้นแต่พิสูจน์ให้เห็นเป็นอย่างอื่น ทั้งนี้การถือหุ้นนี้ให้นับรวมหุ้นที่ถือโดยผู้ที่เกี่ยวข้องด้วยอำนาจควบคุมกิจการ หมายความว่าการมีความสัมพันธ์ในลักษณะใดลักษณะหนึ่ง ดังนี้(ก) การถือหุ้นที่มีสิทธิออกเสียงในบริษัทเกินกว่าร้อยละ ๕๐ของจำนวนสิทธิออกเสียงทั้งหมดของบริษัทนั้น(ข)การมีอำนาจควบคุมคะแนนเสียงส่วนใหญ่ในที่ประชุมผู้ถือหุ้นของบริษัทไม่ว่าโดยทางตรงหรือโดยอ้อมหรือไม่ว่าเพราะเหตุอื่นใด(ค)การมีอำนาจควบคุมการแต่งตั้งหรือถอดถอนกรรมการตั้งแต่กึ่งหนึ่งของกรรมการทั้งหมดไม่ว่าโดยตรงหรือโดยอ้อมผู้ที่เกี่ยวข้อง หมายความว่าบุคคลหรือห้างหุ้นส่วนที่มีความสัมพันธ์กับบุคคลใดในลักษณะใดลักษณะหนึ่ง ดังนี้(ก) คู่สมรสของผู้ถือหุ้นดังกล่าว(ข) บุตรที่ยังไม่บรรลุนิติภาวะของผู้ถือหุ้นดังกล่าว(ค) ห้างหุ้นส่วนสามัญซึ่งผู้ถือหุ้นดังกล่าว หรือบุคคลใน (ก) หรือ(ข) เป็นหุ้นส่วน(ง) ห้างหุ้นส่วนจำกัดที่บุคคลดังกล่าวหรือบุคคลตาม (ก) หรือ (ข)เป็นหุ้นส่วนจำพวกไม่จำกัดความรับผิดหรือเป็นหุ้นส่วนจำพวกจำกัดความรับผิดที่มีหุ้นรวมกันเกินกว่าร้อยละสามสิบของหุ้นทั้งหมดของห้างหุ้นส่วนจำกัด(จ) บริษัทจำกัด หรือบริษัทมหาชนจำกัด ของผู้ถือหุ้นดังกล่าวหรือบุคคลตาม (ก) หรือ (ข) หรือห้างหุ้นส่วนตาม (ค) หรือห้างหุ้นส่วนจำกัดตาม (ง)ถือหุ้นรวมกันเกินกว่าร้อยละ ๓๐ของจำนวนหุ้นที่จำหน่ายได้แล้วทั้งหมดของบริษัทนั้น(ช) นิติบุคคลที่บุคคลดังกล่าวสามารถมีอำนาจในการจัดการในฐานะเป็นผู้แทนของนิติบุคคลผู้ถือหุ้นรายใหญ่ หมายความว่าผู้ถือหุ้นในผู้รับใบอนุญาตเกินกว่าร้อยละ ๑๐ของจำนวนหุ้นที่มีสิทธิออกเสียงทั้งหมดของผู้รับใบอนุญาต การถือหุ้นดังกล่าวให้นับรวมหุ้นที่ถือโดยผู้ที่เกี่ยวข้องด้วยผู้มีอำนาจควบคุม หมายความว่าผู้ถือหุ้นหรือบุคคลอื่นซึ่งโดยพฤติการณ์มีอิทธิพลต่อการกำหนดนโยบาย การจัดการหรือการดำเนินงานของผู้รับใบอนุญาตอย่างมีนัยสำคัญไม่ว่าอิทธิพลดังกล่าวจะสืบเนื่องจากการเป็นผู้ถือหุ้นหรือได้รับมอบอำนาจตามสัญญาหรือการอื่นใดก็ตาม โดยเฉพาะอย่างยิ่งคือบุคคลที่เข้าลักษณะข้อใดข้อหนึ่งดังต่อไปนี้(ก) บุคคลที่มีสิทธิออกเสียงไม่ว่าทางตรงหรือทางอ้อมเกินกว่าร้อยละ๒๕ ของหุ้นที่มีสิทธิออกเสียงทั้งหมดของผู้รับใบอนุญาต(ข) บุคคลที่ตามพฤติการณ์สามารถควบคุมการแต่งตั้งหรือถอดถอนกรรมการของผู้รับใบอนุญาตได้(ค) บุคคลที่ตามพฤติการณ์สามารถควบคุมผู้ซึ่งรับผิดชอบในการกำหนดนโยบายการจัดการหรือการดำเนินงานของผู้รับใบอนุญาตให้ปฏิบัติตามคำสั่งของตนในการกำหนดนโยบายการจัดการหรือการดำเนินงานของบริษัท(ง)บุคคลที่ตามพฤติการณ์มีการดำเนินงานในผู้รับใบอนุญาตหรือมีความรับผิดชอบในการดำเนินงานของผู้รับใบอนุญาตเยี่ยงกรรมการหรือผู้บริหารรวมทั้งบุคคลที่มีตำแหน่งซึ่งมีอำนาจเช่นเดียวกับบุคคลดังกล่าวของผู้รับใบอนุญาตผู้รับใบอนุญาต หมายความว่าผู้ได้รับใบอนุญาตให้ประกอบกิจการกระจายเสียงหรือกิจการโทรทัศน์ตามกฎหมายว่าด้วยการประกอบกิจการกระจายเสียงและกิจการโทรทัศน์และให้หมายความรวมถึงผู้ได้รับอนุญาต สัมปทานหรือสัญญาให้ประกอบกิจการกระจายเสียงหรือกิจการโทรทัศน์จากส่วนราชการ รัฐวิสาหกิจหรือหน่วยงานของรัฐที่ชอบด้วยกฎหมายอยู่ในวันที่กฎหมายว่าด้วยการประกอบกิจการกระจายเสียงและกิจการโทรทัศน์ใช้บังคับคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติหมวด ๑มาตรการกำกับดูแลการควบรวมกิจการและการถือหุ้นไขว้ ข้อ ๒ ผู้รับใบอนุญาตที่ประสงค์จะดำเนินการควบรวมกิจการกับผู้รับใบอนุญาตรายอื่นต้องยื่นคำขออนุญาตควบรวมกิจการต่อสำนักงานล่วงหน้าไม่น้อยกว่าหกสิบวันก่อนดำเนินการ ในกรณีดังต่อไปนี้๒.๑การควบรวมกิจการในลักษณะที่ผู้รับใบอนุญาตรวมกับผู้รับใบอนุญาตรายอื่นอันส่งผลให้สถานะการเป็นนิติบุคคลของผู้รับใบอนุญาตรายหนึ่งคงอยู่และผู้รับใบอนุญาตอีกรายหนึ่งสิ้นสุดลงหรือก่อให้เกิดนิติบุคคลใหม่ขึ้นตามกฎหมายหรือ๒.๒ การทำสัญญาซื้อขายสินทรัพย์ในกรณีที่มีการควบรวมกิจการโดยผู้รับใบอนุญาตเข้าซื้อสินทรัพย์ทั้งหมดหรือบางส่วนเกินกว่าร้อยละ๒๕ ของสินทรัพย์ทั้งหมดของผู้รับใบอนุญาตรายอื่น หรือ๒.๓ การทำสัญญาซื้อขายหุ้นในกรณีที่มีการควบรวมกิจการโดยผู้รับใบอนุญาตเข้าซื้อหุ้นทั้งหมดหรือบางส่วนของจำนวนหุ้นทั้งหมดของผู้รับใบอนุญาตรายอื่นเพื่อเข้าควบคุมนโยบายการบริหารกิจการหรือการบริหารธุรกิจของผู้รับใบอนุญาตรายอื่นในลักษณะใดลักษณะหนึ่ง ดังต่อไปนี้(๑) การเข้าซื้อโดยทางตรงซึ่งเป็นการเข้าถือครองหุ้นของผู้รับใบอนุญาตรายอื่นอย่างน้อยร้อยละ ๒๕ของจำนวนหุ้นทั้งหมดซึ่งให้นับรวมจำนวนหุ้นที่ถือโดยผู้ที่เกี่ยวข้อง(๒) การเข้าไปถือครองหุ้นโดยทางอ้อมผ่านนิติบุคคลอื่นที่ถูกถือหุ้นกันเป็นทอดๆ โดยการถือหุ้นในแต่ละทอดเกินกว่าร้อยละ ๕๐ของจำนวนหุ้นทั้งหมดของนิติบุคคลที่ถูกถือหุ้นในทอดนั้น ๆ การถือหุ้นดังกล่าวให้นับรวมจำนวนหุ้นที่ถือโดยผู้ที่เกี่ยวข้อง(๓)การเข้าควบคุมกิจการโดยผู้รับใบอนุญาตหรือผู้มีอำนาจควบคุมของผู้รับใบอนุญาตเข้าถือครองหุ้นไม่ถึงร้อยละ๒๕ ของหุ้นทั้งหมดแต่ผู้รับใบอนุญาตหรือผู้มีอำนาจควบคุมของผู้รับใบอนุญาตมีอำนาจควบคุมโดยตรงหรือผ่านการถือหุ้นนิติบุคคลอื่นเป็นทอดเว้นแต่ในกรณีที่ผู้รับใบอนุญาตสามารถแสดงได้ว่าภายหลังการควบรวมกิจการสินทรัพย์ของผู้รับใบอนุญาตจะไม่เกิน๘๐๐ ล้านบาท หรือจะได้รับสินทรัพย์จากผู้รับใบอนุญาตรายอื่นที่มีมูลค่าไม่เกิน ๕๐ล้านบาท หรือรายได้ต่อปีของผู้รับใบอนุญาตจะไม่เกิน ๑๒๐ ล้านบาทโดยผู้รับใบอนุญาตมีหน้าที่ต้องจัดทำรายงานแจ้งต่อสำนักงานพร้อมเหตุผลประกอบก่อนการดำเนินการตามวรรคหนึ่งทั้งนี้การขออนุญาตควบรวมกิจการของผู้รับใบอนุญาตตามประกาศนี้รวมถึงกรณีการควบรวมกิจการโดยผู้มีอำนาจควบคุมบริษัทใหญ่ บริษัทย่อย หรือบริษัทร่วมของผู้รับใบอนุญาตข้อ ๓ ผู้รับใบอนุญาตที่ประสงค์จะเข้าไปถือหุ้นในอีกนิติบุคคลหนึ่งในลักษณะของการถือหุ้นไขว้ต้องยื่นคำขออนุญาตต่อสำนักงานล่วงหน้าไม่น้อยกว่าหกสิบวันก่อนดำเนินการข้อ ๔ คำขออนุญาตในการควบรวมกิจการหรือการถือหุ้นไขว้ที่ยื่นต่อสำนักงานตามข้อ๒ และข้อ ๓ ต้องประกอบด้วยรายละเอียด ดังนี้๔.๑ วัตถุประสงค์และแผนการในการควบรวมกิจการหรือการถือหุ้นไขว้ แล้วแต่กรณี๔.๒ รายละเอียดเกี่ยวกับสภาพตลาดซึ่งประกอบด้วยระดับการผูกขาดในตลาดส่วนแบ่งตลาดที่เกี่ยวข้องสภาพของคู่แข่งในตลาด และสภาพของผู้ใช้บริการ๔.๓รายละเอียดเกี่ยวกับสถานะของผู้รับใบอนุญาตที่ประสงค์จะควบรวมกิจการและผู้รับใบอนุญาตรายอื่นที่ถูกควบคุมกิจการซึ่งประกอบด้วยผลประกอบการ โครงสร้างการถือหุ้นและสิทธิออกเสียงการถือหุ้นไขว้ระหว่างผู้รับใบอนุญาต๔.๔ รายละเอียดเกี่ยวกับลักษณะของบริการที่เสนอขายและความสามารถในการทดแทนของบริการอื่น ๆ ที่เกี่ยวข้อง๔.๕ รายงานผลการวิเคราะห์ตามรายละเอียดข้อ ๕๔.๖ เอกสารหรือรายละเอียดอื่นตามที่คณะกรรมการเห็นสมควรทั้งนี้สำนักงานอาจเรียกให้ผู้รับใบอนุญาตมาชี้แจงหรือแสดงเอกสารหลักฐานที่เกี่ยวข้องเพิ่มเติมได้ในเวลาใดๆ นับแต่ได้รับคำขออนุญาตในการควบรวมกิจการหรือการถือหุ้นไขว้ แล้วแต่กรณีข้อ ๕ ผู้รับใบอนุญาตที่ยื่นคำขอดังกล่าวต้องทำรายงานผลการวิเคราะห์การควบรวมกิจการหรือการถือหุ้นไขว้ภายใต้แนวทางการวิเคราะห์อย่างน้อย ดังต่อไปนี้๕.๑การวิเคราะห์โครงสร้างผู้ถือหุ้นและสิทธิออกเสียงของผู้รับใบอนุญาตทั้งก่อนและหลังการควบรวมกิจการหรือการถือหุ้นไขว้แล้วแต่กรณี๕.๒ การวิเคราะห์ตลาดที่เกี่ยวข้อง๕.๓การวิเคราะห์ผู้รับใบอนุญาตรายอื่นซึ่งเป็นคู่แข่งขันในตลาดที่เกี่ยวข้อง๕.๔การวิเคราะห์ผลกระทบในแนวนอนและแนวตั้งที่เกิดขึ้นจากการควบรวมกิจการหรือผลกระทบที่เกิดขึ้นจากการถือหุ้นไขว้แล้วแต่กรณี๕.๕ การวิเคราะห์อุปสรรคการเข้าสู่ตลาดที่เกี่ยวข้องหลังจากการควบรวมกิจการหรือการถือหุ้นไขว้๕.๖การประเมินประสิทธิภาพของตลาดที่เกี่ยวข้องภายหลังจากการควบรวมกิจการหรือการถือหุ้นไขว้ทั้งนี้แนวทางในการพิจารณาผลกระทบของการควบรวมกิจการที่มีผลต่อระดับการแข่งขันในตลาดและการเป็นผู้มีอำนาจเหนือตลาดให้เป็นไปตามที่กำหนดในภาคผนวกแนบท้ายประกาศนี้ข้อ ๖ หลังจากสำนักงานได้รับคำขออนุญาตควบรวมกิจการตามข้อ๒ หรือถือหุ้นไขว้ตามข้อ ๓พร้อมเอกสารหลักฐานประกอบคำขออนุญาตและรายงานผลการวิเคราะห์ตามข้อ ๕ครบถ้วนจนเป็นที่พอใจแล้ว ให้สำนักงานพิจารณาคำขอและจัดทำความเห็นประกอบคำขออนุญาตเสนอต่อคณะกรรมการเพื่อพิจารณาภายในสามสิบวันทั้งนี้สำนักงานอาจขอคำปรึกษาหรือความเห็นจากผู้เชี่ยวชาญหรือคณะอนุกรรมการซึ่งได้รับการแต่งตั้งตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยหลักเกณฑ์การพิจารณาและกำหนดมาตรการเฉพาะเพื่อแก้ไขผลที่เกิดจากพฤติกรรมอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการกระจายเสียงและกิจการโทรทัศน์ในกรณีที่ไม่สามารถดำเนินการได้ภายในระยะเวลาที่กำหนดให้สำนักงานจัดทำคำขอขยายระยะเวลาในการดำเนินการต่อคณะกรรมการกิจการกระจายเสียงและกิจการโทรทัศน์ทั้งนี้ การขอขยายระยะเวลาให้กระทำได้ไม่เกินสองครั้ง ครั้งละไม่เกินสิบห้าวันหากคณะกรรมการพิจารณาเห็นว่าการควบรวมกิจการของผู้รับใบอนุญาตตามวรรคหนึ่งเป็นการกระทำหรือมีพฤติกรรมอันเป็นการผูกขาดหรือลดหรือจำกัดการแข่งขันหรือก่อให้เกิดความไม่เป็นธรรมในการแข่งขันในการประกอบกิจการกระจายเสียงและกิจการโทรทัศน์คณะกรรมการอาจมีคำสั่งไม่อนุญาตให้ดำเนินการหรืออนุญาตให้ดำเนินการโดยกำหนดมาตรการเฉพาะตามความเหมาะสมแล้วแต่กรณีข้อ ๗ ในกรณีที่คณะกรรมการพิจารณาอนุญาตให้ควบรวมกิจการผู้รับใบอนุญาตต้องจัดทำรายงานเสนอต่อสำนักงานทุกหกเดือนเป็นระยะเวลาไม่น้อยกว่าสองปี โดยรายงานประกอบด้วย๗.๑ การวิเคราะห์การเปลี่ยนแปลงในระดับการแข่งขันในตลาดที่เกี่ยวข้องส่วนแบ่งตลาดของผู้รับใบอนุญาตแต่ละราย และการเข้าสู่ตลาดของผู้ประกอบการรายใหม่๗.๒ การวิเคราะห์การเปลี่ยนแปลงของผลประกอบการทางการเงินโครงสร้างการถือหุ้นรายชื่อผู้ถือหุ้น และรายชื่อกรรมการผู้มีสิทธิออกเสียง๗.๓ ข้อมูลอื่น ๆ ตามที่คณะกรรมการเห็นสมควรหมวด ๒การครอบงำกิจการโดยบุคคลผู้ที่มีผลประโยชน์ร่วมกัน ข้อ ๘ ห้ามมิให้ผู้รับใบอนุญาตกระทำการในลักษณะครอบงำกิจการกระจายเสียงและกิจการโทรทัศน์ทางธุรกิจทั้งทางตรงและทางอ้อมโดยบุคคลผู้ที่มีผลประโยชน์ร่วมกันอันอาจส่งผลให้เกิดการผูกขาดลดหรือจำกัดการแข่งขันในกิจการกระจายเสียงหรือกิจการโทรทัศน์หรืออันเป็นการฝ่าฝืนข้อห้ามตามประกาศนี้บุคคลผู้ที่มีผลประโยชน์ร่วมกัน ตามวรรคแรก หมายความรวมถึงบุคคลธรรมดาและนิติบุคคลที่เกี่ยวข้องกับผู้รับใบอนุญาต อันได้แก่(๑) บริษัทใหญ่ของผู้รับใบอนุญาต(๒) บริษัทย่อยของผู้รับใบอนุญาต(๓) บริษัทร่วมของผู้รับใบอนุญาต(๔) ผู้ถือหุ้นรายใหญ่ของผู้รับใบอนุญาต(๕) ผู้มีอำนาจควบคุมของผู้รับใบอนุญาตข้อ ๙ ในกรณีที่มีเหตุอันควรสงสัยหรือได้รับการร้องเรียนว่าผู้รับใบอนุญาตกระทำการฝ่าฝืนข้อห้ามตามประกาศนี้คณะกรรมการอาจสั่งให้สำนักงานดำเนินการไต่สวนข้อเท็จจริงหรือมอบหมายให้คณะอนุกรรมการเฉพาะกิจทำหน้าที่ไต่สวนตามกระบวนการที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การพิจารณาและกำหนดมาตรการเฉพาะเพื่อแก้ไขผลที่เกิดจากพฤติกรรมอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการกระจายเสียงและกิจการโทรทัศน์ข้อ ๑๐ ในการพิจารณาคำขออนุญาตการควบรวมกิจการการถือหุ้นไขว้และการครอบงำกิจการสำนักงานมีอำนาจเรียกให้ผู้รับใบอนุญาตหรือผู้ที่เกี่ยวข้องมาชี้แจงหรือส่งข้อมูลรายละเอียดเกี่ยวกับโครงสร้างผู้ถือหุ้นความสัมพันธ์ระหว่างผู้ถือหุ้น และเอกสารอื่นที่เกี่ยวข้องตามที่เห็นสมควรข้อ ๑๑ หลักเกณฑ์ตามประกาศนี้ไม่ใช้บังคับกับสิทธิประกอบกิจการของส่วนราชการรัฐวิสาหกิจและหน่วยงานของรัฐที่ประกอบกิจการกระจายเสียงหรือกิจการโทรทัศน์อยู่ก่อนวันที่กฎหมายว่าด้วยการประกอบกิจการกระจายเสียงและกิจการโทรทัศน์ใช้บังคับรวมทั้งไม่กระทบสิทธิของผู้ได้รับอนุญาตสัมปทานหรือสัญญาจากส่วนราชการ รัฐวิสาหกิจหรือหน่วยงานอื่นของรัฐที่ชอบด้วยกฎหมายด้วยจนกว่าการอนุญาต สัมปทานหรือสัญญาจะสิ้นสุดลงข้อ ๑๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๒ ธันวาคม พ.ศ. ๒๕๕๗พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวกแนวทางการพิจารณาวัดผลกระทบในการควบรวมกิจการ(ดูข้อมูลจากภาพกฎหมาย)ปริยานุช/ผู้จัดทำ๒๖ มกราคม ๒๕๕๘ปริญสินีย์/ผู้ตรวจ๒๖ มกราคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗ ง/หน้า ๔๐/๒๐ มกราคม ๒๕๕๘